CELEX: 32013R0740
Language: sl
Date: 2013-07-30 00:00:00
Title: Izvedbena uredba Komisije (EU) št. 740/2013 z dne 30. julija 2013 o odstopanju od pravil o poreklu iz Priloge II k trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, ki se uporabljajo v okviru kvot za nekatere izdelke iz Kolumbije

31.7.2013   
            
            
               SL
            
            
               Uradni list Evropske unije
            
            
               L 204/40
            
         IZVEDBENA UREDBA KOMISIJE (EU) št. 740/2013
   z dne 30. julija 2013
   o odstopanju od pravil o poreklu iz Priloge II k trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, ki se uporabljajo v okviru kvot za nekatere izdelke iz Kolumbije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta št. 2012/735/EU z dne 31. maja 2012 o podpisu v imenu Unije in začasni uporabi trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (1) ter zlasti člena 6 Sklepa,
   ob upoštevanju naslednjega:
   
               (1)
            
            
               S Sklepom št. 2012/735/EU je Svet odobril podpis, v imenu Unije, trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Sporazum). V skladu s Sklepom 2012/735/EU se Sporazum uporablja začasno do zaključka postopkov za njegovo sklenitev. Sporazum se začasno uporablja od 1. avgusta 2013.
            
         
               (2)
            
            
               Priloga II k Sporazumu se nanaša na opredelitev pojma „izdelki s poreklom“ in načine upravnega sodelovanja. Dodatek 2A k tej prilogi za nekatere proizvode določa odstopanja od pravil o poreklu, določenih v navedeni prilogi, v okviru letnih kvot. Zato je treba določiti pogoje za uporabo teh odstopanj za uvoz iz Kolumbije.
            
         
               (3)
            
            
               Kvote, določene v Dodatku 2A Priloge II, bi morala Komisija upravljati po načelu „prvi prispe, prvi dobi“ v skladu z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2).
            
         
               (4)
            
            
               Za pravico do uveljavljanja tarifnih koncesij bi bilo treba carinskim organom predložiti ustrezna dokazila o poreklu, kakor je določeno v Sporazumu.
            
         
               (5)
            
            
               Ker Sporazum začne veljati 1. avgusta 2013, bi se morala ta uredba uporabljati od istega dne.
            
         
               (6)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Pravila o poreklu iz Dodatka 2A Priloge II k trgovinskem sporazumu med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Sporazum) se uporablja v okviru kvot, določenih v Prilogi k tej uredbi.
   Člen 2
   Za uveljavljanje odstopanja iz člena 1 se mora proizvodom iz Priloge priložiti dokazilo o poreklu, kakor je določeno v Prilogi II k Sporazumu.
   Člen 3
   Kvote iz Priloge upravlja Komisija v skladu z določbami iz členov 308(a) do 308(c) Uredbe (EGS) št. 2454/93.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 21.12.2012, str. 1.
   
      (2)  UL L 253, 11.10.1993, str. 1.
   
      PRILOGA
      
         Kolumbija
      
      Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, obseg uporabe preferencialne sheme pa je v okviru te priloge določen z oznakami KN, kot obstajajo v času sprejetja te uredbe.
      
                  Zaporedna št.
               
               
                  Oznaka KN
               
               
                  Opis blaga
               
               
                  Obdobje veljavnosti kvote
               
               
                  Obseg letne kvote
                  (v tonah neto mase, če ni določeno drugače)
               
            
                  09.7140
               
               
                  3920
               
               
                  Druge plošče, listi, filmi, folije in trakovi iz plastičnih mas, ki nimajo celičaste strukture in so neojačani, nelaminirani, brez podloge ali ki niso kombinirani z drugimi materiali
               
               
                  Od 1. avgusta do 31. julija
               
               
                  15 000
               
            
                  09.7141
               
               
                  6108 22 00
               
               
                  Ženske ali dekliške spodnjice brez hlačnic in spodnje hlače, pletene ali kvačkane, iz umetnih ali sintetičnih vlaken
               
               
                  Od 1. avgusta do 31. julija
               
               
                  200
               
            
                  09.7142
               
               
                  6112 31
               
               
                  Moške ali deške kopalke, pletene ali kvačkane iz sintetičnih vlaken
               
               
                  Od 1. avgusta do 31. julija
               
               
                  25
               
            
                  09.7143
               
               
                  6112 41
               
               
                  Ženske ali dekliške kopalke, pletene ali kvačkane iz sintetičnih vlaken
               
               
                  Od 1. avgusta do 31. julija
               
               
                  100
               
            
                  09.7144
               
               
                  6115 10
               
               
                  Hlačne nogavice, nogavice in dokolenke z označeno stopnjo kompresije (npr. nogavice za krčne žile), pletene ali kvačkane
               
               
                  Od 1. avgusta do 31. julija
               
               
                  25
               
            
                  09.7145
               
               
                  6115 21 00
               
               
                  Druge hlačne nogavice iz sintetičnih vlaken, številke enojne preje manj kot 67 deciteksov, pletene ali kvačkane
               
               
                  Od 1. avgusta do 31. julija
               
               
                  40
               
            
                  09.7146
               
               
                  6115 22 00
               
               
                  Druge hlačne nogavice iz sintetičnih vlaken, številke enojne preje 67 deciteksov ali več, pletene ali kvačkane
               
               
                  Od 1. avgusta do 31. julija
               
               
                  15
               
            
                  09.7147
               
               
                  6115 30
               
               
                  Druge ženske dolge nogavice ali dokolenke, številke enojne preje manj kot 67 deciteksov, pletene ali kvačkane
               
               
                  Od 1. avgusta do 31. julija
               
               
                  25
               
            
                  09.7148
               
               
                  6115 96
               
               
                  Drugo, iz sintetičnih vlaken, pleteno ali kvačkano
               
               
                  Od 1. avgusta do 31. julija
               
               
                  175
               
            
                  09.7161
               
               
                  7321
               
               
                  Peči za ogrevanje prostorov, štedilniki, rešetkasta ognjišča, kuhinjske peči (vključno s pomožnim kotlom za centralno ogrevanje), ražnji, prenosne pločevinaste posode z žerjavico, plinski kuhalniki, grelniki krožnikov in podobni neelektrični gospodinjski aparati in njihovi deli, iz železa ali jekla
               
               
                  Od 1. avgusta do 31. julija
               
               
                  20 000 izdelkov
               
            
                  09.7162
               
               
                  7323
               
               
                  Namizni, kuhinjski in drugi izdelki za gospodinjstvo in njihovi deli, iz železa ali jekla; železna ali jeklena volna; gobe za čiščenje posode in blazinice za čiščenje in poliranje, rokavice ipd., iz železa ali jekla
               
               
                  Od 1. avgusta do 31. julija
               
               
                  50 000
               
            
                  09.7163
               
               
                  7325
               
               
                  Drugi liti izdelki iz železa ali jekla
               
               
                  Od 1. avgusta do 31. julija
               
               
                  50 000